CELEX: 62015CN0046
Language: sl
Date: 2015-02-05 00:00:00
Title: Zadeva C-46/15: Predlog za sprejetje predhodne odločbe, ki ga je vložilo Tribunal Central Administrativo Sul (Portugalska) 5. februarja 2015 — Ambiente e Sistemas de Informação Geográfica, Lda (Ambisig)/AICP – Associação de Industriais do Concelho de Pombal

4.5.2015   
            
            
               SL
            
            
               Uradni list Evropske unije
            
            
               C 146/14
            
         Predlog za sprejetje predhodne odločbe, ki ga je vložilo Tribunal Central Administrativo Sul (Portugalska) 5. februarja 2015 — Ambiente e Sistemas de Informação Geográfica, Lda (Ambisig)/AICP – Associação de Industriais do Concelho de Pombal
   (Zadeva C-46/15)
   (2015/C 146/21)
   Jezik postopka: portugalščina
   
      Predložitveno sodišče
   
   Tribunal Central Administrativo Sul
   
      Stranke v postopku v glavni stvari
   
   
      Pritožnica: Ambiente e Sistemas de Informação Geográfica, Lda (Ambisig)
   
      Nasprotna stranka v pritožbenem postopku: AICP – Associação de Industriais do Concelho de Pombal
   
      Druga stranka: Indice – ICT & Management, Lda
   
   
      Vprašanja za predhodno odločanje
   
   
               1.
            
            
               Ali se glede na to, da v portugalski zakonodaji materija iz člena 48(2)(a)(ii), druga alinea, Direktive 2004/18/ES (1) Evropskega parlamenta in Sveta z dne 31. marca 2004 ni urejena, ta določba v portugalskem pravnem redu uporabi neposredno, tako da imajo na njeni podlagi posamezniki pravico, ki jo lahko uveljavljajo v razmerju do naročnikov?
            
         
               2.
            
            
               Ali je treba določbo iz člena 48(2)(a)(ii), druga alinea, Direktive 2004/18/ES razlagati tako, da nasprotuje uporabi določb, ki jih določi naročnik in v skladu s katerimi lahko gospodarski subjekt izjavo, ki jo podpiše sam, predloži kot dokazilo o opravljenih storitvah le, če dokaže, da izjave zasebnega kupca ne more pridobiti ali da bi bilo to zelo težavno?
            
         
               3.
            
            
               Ali je treba določbo iz člena 48(2)(a)(ii), druga alinea, Direktive 2004/18/ES razlagati tako, da nasprotuje uporabi določb, ki jih določi naročnik in v skladu s katerimi mora podpis na izjavi zasebnega kupca overiti notar, odvetnik ali drug pristojni subjekt, pri čemer je posledica neizpolnitve te zahteve lahko izključitev iz postopka oddaje javnega naročila?
            
         
      (1)  Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL, posebna izdaja v slovenščini: poglavje 6, zvezek 7, str. 132).